รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 9 สิงหาคม 2565
วันอังคารที่ 16 สิงหาคม 2565
สรุปข่าวการประชุมคณะรัฐมนตรี 9 สิงหาคม 2565
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (9 สิงหาคม 2565) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  ร่างกฎกระทรวงแบ่งส่วนราชการกรมศุลกากร กระทรวงการคลัง (ฉบับที่ ..) พ.ศ. ....
2.  เรื่อง  ร่างกฎกระทรวงว่าด้วยการกําหนดปริมาณยาเสพติดให้โทษในประเภท 1 ประเภท 2 หรือประเภท 5 หรือวัตถุออกฤทธิ์ในประเภท 1 หรือประเภท 2 ที่ให้สันนิษฐานไว้ก่อนว่ามีไว้ในครอบครองเพื่อเสพ พ.ศ. ....
เศรษฐกิจ-สังคม
3.  เรื่อง  ขอทบทวนมติคณะรัฐมนตรีเมื่อวันที่ 29 มกราคม 2556 เรื่อง การดําเนินโครงการใด ๆ ของหน่วยงานของรัฐที่มีความจําเป็นจะต้องเข้าใช้ประโยชน์ในพื้นที่ป่า
4.  เรื่อง  ขออนุมัติงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อดําเนินโครงการเพิ่มประสิทธิภาพการบริหารจัดการทรัพยากรน้ําในช่วงฤดูฝน ปี 2565 และการกักเก็บน้ําเพื่อฤดูแล้ง ปี 2565/2566
5.  เรื่อง  การปรับปรุงแนวทางการแบ่งส่วนราชการภายในกรม
6.  เรื่อง  ผลการประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ ครั้งที่ 2/2565
7.  เรื่อง  รายงานประจําปีผลการดําเนินงานคณะกรรมการคุ้มครองการรับงานไปทําที่บ้าน ชุดที่ 3 ปีที่ 2
8.  เรื่อง  รายงานความคืบหน้าในการดําเนินการตามแผนการปฏิรูปประเทศตามมาตรา 270 ของรัฐธรรมนูญฯ ครั้งที่ 15 (เดือนมกราคม-มีนาคม 2565)
9.  เรื่อง  รายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2564
10.  เรื่อง  ขออนุมัติให้ยกเลิกโครงการก่อสร้างอาคารที่ทําการ สํานักงานทรัพยากรน้ําแห่งชาติภาค 2 และงานประกอบ ตําบลปากเพรียว อําเภอเมืองสระบุรี จังหวัดสระบุรี 1 อาคาร
11.  เรื่อง  ความก้าวหน้าของยุทธศาสตร์ชาติและแผนการปฏิรูปประเทศ ณ เดือนมิถุนายน 2565
12.  เรื่อง  ความก้าวหน้าของยุทธศาสตร์ชาติและแผนการปฏิรูปประเทศ ณ เดือนกรกฎาคม 2565
ต่างประเทศ
13.  เรื่อง  การเปลี่ยนชื่อประเทศของสาธารณรัฐตุรกี
14.  เรื่อง  ร่างพิธีสารว่าด้วยการทบทวนบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งมองโกเลียว่าด้วยการจัดตั้งกลไกการหารือว่าด้วยความร่วมมือทวิภาคี
15.  เรื่อง  ร่างแผนความร่วมมือระยะ 5 ปี ไทย-มองโกเลีย (พ.ศ. 2565 – 2570)
16.  เรื่อง  ร่างบันทึกการประชุมของการประชุมคณะกรรมาธิการร่วมว่าด้วยความร่วมมือทวิภาคี ครั้งที่ 14 และการประชุมคณะกรรมการว่าด้วยยุทธศาสตร์การพัฒนาร่วมสําหรับพื้นที่ชายแดน ระดับรัฐมนตรี ครั้งที่ 5 ระหว่างไทยกับมาเลเซีย
17.  เรื่อง  ผลการประชุมสุดยอดอาเซียน-สหรัฐอเมริกา สมัยพิเศษ ณ กรุงวอชิงตัน
18.  เรื่อง  สรุปผลการประชุมสมัชชาสิ่งแวดล้อมแห่งสหประชาชาติ สมัยที่ 5 ช่วงที่ 2 และการประชุมสมัยพิเศษ เนื่องในวาระครบรอบ 50 ปี ของโครงการสิ่งแวดล้อมแห่งสหประชาชาติ
19.  เรื่อง  ผลการประชุมรัฐมนตรีพลังงานบิมสเทค ครั้งที่ 3
20.  เรื่อง  ร่างปฏิญญาว่าด้วยการสร้างอนาคตที่ยั่งยืน ครอบคลุม และยืดหยุ่นในการส่งเสริมผู้ประกอบการสตรีในอาเซียน
แต่งตั้ง
21.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (สํานักนายกรัฐมนตรี)
22.  เรื่อง  การแต่งตั้งสมาชิกฝ่ายไทยในศาลประจําอนุญาโตตุลาการ ณ กรุงเฮก (กระทรวงการต่างประเทศ)
23.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงการต่างประเทศ)
24.  เรื่อง  การแต่งตั้งข้าราชการการเมือง (กระทรวงการอุดมศึกษา วิทยาศาสตร์ วิจัยและ นวัตกรรม)
25.  เรื่อง  การแต่งตั้งกรรมการผู้ทรงคุณวุฒิในคณะกรรมการคดีพิเศษ แทนตําแหน่งที่ว่าง
26.  เรื่อง  การแต่งตั้งผู้อํานวยการสถาบันส่งเสริมการสอนวิทยาศาสตร์และเทคโนโลยี
27.  เรื่อง  การแต่งตั้งกรรมการผู้ช่วยรัฐมนตรี
28.  เรื่อง  การแต่งตั้งกรรมการผู้ช่วยรัฐมนตรี
****************************
กฎหมาย
1. เรื่อง ร่างกฎกระทรวงแบ่งส่วนราชการกรมศุลกากร กระทรวงการคลัง (ฉบับที่ ..) พ.ศ. ....
คณะรัฐมนตรีมีมติรับทราบร่างกฎกระทรวงแบ่งส่วนราชการกรมศุลกากร กระทรวงการคลัง (ฉบับที่ ..) พ.ศ. .... ของกระทรวงการคลัง (กค.) ตามที่สํานักงานคณะกรรมการกฤษฎีกาเสนอ และให้สํานักเลขาธิการคณะรัฐมนตรีส่งร่างกฎกระทรวงดังกล่าวให้รัฐมนตรีว่าการกระทรวงการคลังลงนาม และประกาศในราชกิจจานุเบกษาต่อไป
ทั้งนี้ ร่างกฎกระทรวงแบ่งส่วนราชการกรมศุลกากร กระทรวงการคลัง (ฉบับที่ ..) พ.ศ. .... ที่สํานักงานคณะกรรมการกฤษฎีกาเสนอ เป็นการปรับปรุงการแบ่งส่วนราชการของกรมศุลกากร เช่น จัดตั้งสํานักงานศุลกากรมาบตาพุด เพื่ออํานวยความสะดวกด้านพิธีการศุลกากรในเขตพัฒนาพิเศษภาคตะวันออก การจัดเก็บภาษีอากรและรายได้อื่นสําหรับสินค้านําเข้าและส่งออก และจัดตั้งสํานักงานศุลกากรภาคที่ 5 เพื่อรองรับการอํานวยความสะดวกในการนําของเข้า การส่งของออก และการขยายตัวของระเบียงเศรษฐกิจภาคใต้ รวมทั้งเพิ่มหน้าที่และอํานาจของสํานักงานศุลกากรท่าอากาศยานและท่าเรือในการตรวจสอบบันทึก บัญชีและเอกสารที่เกี่ยวข้องกับการนําของเข้า หรือส่งของออก ณ ที่ทําการของผู้นําของเข้า ผู้ส่งของออก หรือผู้ที่เกี่ยวข้องเพื่อปราบปรามการฉ้อฉลทางการค้าภายใน เพื่อให้สอดคล้องกับภารกิจและเหมาะสมกับสภาพงานที่เปลี่ยนแปลงไป
สาระสําคัญของร่างกฎกระทรวง
ปรับปรุงการแบ่งส่วนราชการและหน้าที่และอํานาจของกรมศุลกากร กระทรวงการคลัง ตามกฎกระทรวงแบ่งส่วนราชการกรมศุลกากร กระทรวงการคลัง พ.ศ. 2562 ดังนี้
กฎกระทรวงแบ่งส่วนราชการ
กรมศุลกากร กค. พ.ศ. 2562
ร่างกฎกระทรวงแบ่งส่วนราชการ
กรมศุลกากรฯ
หมายเหตุ
(1) สํานักงานเลขานุการกรม
(1) สํานักงานเลขานุการกรม
คงเดิม
(2) กองกฎหมาย
(2) กองกฎหมาย
คงเดิม
(3) กองตรวจสอบอากร
(3) กองตรวจสอบอากร
คงเดิม
(4) กองบริหารจัดการและพัฒนาระบบเชื่อมโยงข้อมูลการนําเข้า ส่งออก และโลจิสติกส์
(4) กองบริหารจัดการและพัฒนาระบบเชื่อมโยงข้อมูลการนําเข้า ส่งออก และโลจิสติกส์
คงเดิม
(5) กองบริหารทรัพยากรบุคคล
(5) กองบริหารทรัพยากรบุคคล
คงเดิม
(6) กองพิกัดอัตราศุลกากร
(6) กองพิกัดอัตราศุลกากร
คงเดิม
(7) กองมาตรฐานพิธีการและราคาศุลกากร
(7) กองมาตรฐานพิธีการและราคาศุลกากร
คงเดิม
(8) กองยุทธศาสตร์และแผนงาน
(8) กองยุทธศาสตร์และแผนงาน
คงเดิม
(9) กองสิทธิประโยชน์ทางภาษีอากร
(9) กองสิทธิประโยชน์ทางภาษีอากร
คงเดิม
(10) กองสืบสวนและปราบปราม
(10) กองสืบสวนและปราบปราม
คงเดิม
(11) ด่านศุลกากร ตามที่รัฐมนตรีประกาศกําหนด
(11) ด่านศุลกากร ตามที่รัฐมนตรีประกาศกําหนด
คงเดิม
(12) ศูนย์เทคโนโลยีสารสนเทศและการสื่อสาร
(12) ศูนย์เทคโนโลยีสารสนเทศและการสื่อสาร
คงเดิม
(13) สํานักงานศุลกากรกรุงเทพตามที่รัฐมนตรีประกาศกําหนด
(13) สํานักงานศุลกากรกรุงเทพ ตามที่รัฐมนตรีประกาศกําหนด
เพิ่มหน้าที่และอํานาจในการตรวจสอบบันทึก บัญชี และเอกสารที่เกี่ยวข้องกับการนําของเข้า หรือส่งของออก ณ ที่ทําการของผู้นําของเข้า ผู้ส่งของออก หรือผู้ที่เกี่ยวข้องเพื่อปราบปรามการฉ้อฉลทางการค้าภายใน
(14) สํานักงานศุลกากรตรวจของผู้โดยสารท่าอากาศยานสุวรรณภูมิ
(14) สํานักงานศุลกากรตรวจของผู้โดยสารท่าอากาศยานสุวรรณภูมิ
(15) สํานักงานศุลกากรตรวจสินค้าท่าอากาศยานสุวรรณภูมิ
(15) สํานักงานศุลกากรตรวจสินค้าท่าอากาศยานสุวรรณภูมิ
(16) สํานักงานศุลกากรตรวจสินค้าลาดกระบัง ตามที่รัฐมนตรีประกาศกําหนด
(16) สํานักงานศุลกากรตรวจสินค้าลาดกระบัง ตามที่รัฐมนตรีประกาศกําหนด
(17) สํานักงานศุลกากรท่าเรือแหลมฉบัง ตามที่รัฐมนตรีประกาศกําหนด
(17) สํานักงานศุลกากรท่าเรือแหลมฉบัง ตามที่รัฐมนตรีประกาศกําหนด
คงเดิม
ไม่มีการเพิ่มหน้าที่และอํานาจ
(18) สํานักงานศุลกากรท่าเรือกรุงเทพ ตามที่รัฐมนตรีประกาศกําหนด
(18) สํานักงานศุลกากรท่าเรือกรุงเทพ ตามที่รัฐมนตรีประกาศกําหนด
เพิ่มหน้าที่และอํานาจในการตรวจสอบบันทึก บัญชี และเอกสารที่เกี่ยวข้องกับการนําของเข้า หรือส่งของออก ณ ที่ทําการของผู้นําของเข้า ผู้ส่งของออก หรือผู้ที่เกี่ยวข้องเพื่อปราบปรามการฉ้อฉลทางการค้าภายใน
(19) สํานักงานศุลกากรท่าอากาศยานดอนเมือง
(19) สํานักงานศุลกากรท่าอากาศยานดอนเมือง
-
(20) สํานักงานศุลกากรมาบตาพุด
จัดตั้งใหม่ เพื่ออํานวยความสะดวกด้านพิธีการศุลกากรในเขตพัฒนาพิเศษภาคตะวันออก การจัดเก็บภาษีอากรและรายได้อื่นสําหรับสินค้านําเข้าและส่งออกสินค้าถ่ายลํา สินค้าผ่านแดน
(20) - (23) สํานักงานศุลกากรภาคที่ 1 - 4 ตามที่รัฐมนตรีประกาศกําหนด
(21) - (25) สํานักงานศุลกากรภาคที่ 1 - 5 ตามที่รัฐมนตรีประกาศกําหนด
จัดตั้งสํานักงานศุลกากรภาคที่ 5 ขึ้นใหม่ เพื่อรองรับการอํานวยความสะดวกในการนําของเข้า การส่งของออก และการขยายตัวของระเบียงเศรษฐกิจภาคใต้
2. เรื่อง ร่างกฎกระทรวงว่าด้วยการกําหนดปริมาณยาเสพติดให้โทษในประเภท 1 ประเภท 2 หรือประเภท 5 หรือวัตถุออกฤทธิ์ในประเภท 1 หรือประเภท 2 ที่ให้สันนิษฐานไว้ก่อนว่ามีไว้ในครอบครองเพื่อเสพ พ.ศ. ....
คณะรัฐมนตรีมีมติอนุมัติหลักการร่างกฎกระทรวงว่าด้วยการกําหนดปริมาณยาเสพติดให้โทษในประเภท 1 ประเภท 2 หรือประเภท 5 หรือวัตถุออกฤทธิ์ในประเภท 1 หรือประเภท 2 ที่ให้สันนิษฐานไว้ก่อนว่ามีไว้ในครอบครองเพื่อเสพ พ.ศ. .... ตามที่กระทรวงสาธารณสุข (สธ.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับข้อสังเกตของกระทรวงยุติธรรม สํานักงานศาลยุติธรรม สํานักงานตํารวจแห่งชาติ และสํานักงาน ป.ป.ส. ไปประกอบการพิจารณาด้วย แล้วดําเนินการต่อไปได้
ทั้งนี้ สธ. เสนอว่า
1. พระราชบัญญัติให้ใช้ประมวลกฎหมายยาเสพติด พ.ศ. 2564 ประมวลกฎหมายยาเสพติด และพระราชบัญญัติวิธีพิจารณาคดียาเสพติด (ฉบับที่ 2) พ.ศ. 2564 ได้ประกาศในราชกิจจานุเบกษา และมีผลใช้บังคับตั้งแต่วันที่ 9 ธันวาคม 2564 เป็นต้นไป โดยประมวลกฎหมายยาเสพติด มาตรา 107 บัญญัติให้การมีไว้ในครอบครองซึ่งยาเสพติดให้โทษในประเภท 1 ประเภท 2 หรือประเภท 5 หรือวัตถุออกฤทธิ์ในประเภท 1 หรือประเภท 2 ในปริมาณเล็กน้อย ซึ่งไม่เกินปริมาณที่รัฐมนตรีว่าการกระทรวงสาธารณสุขกําหนดในกฎกระทรวง ให้สันนิษฐานไว้ก่อนว่ามีไว้ในครอบครองเพื่อเสพ สธ. จึงได้ยกร่างกฎกระทรวงว่าด้วยการกําหนดปริมาณยาเสพติดให้โทษในประเภท 1 ประเภท 2 หรือประเภท 5 หรือวัตถุออกฤทธิ์ในประเภท 1 หรือประเภท 2 ให้สันนิษฐานไว้ก่อนว่ามีไว้ในครอบครองเพื่อเสพ พ.ศ. .... เพื่อกําหนดชื่อยาเสพติดให้โทษและวัตถุออกฤทธิ์ และกําหนดปริมาณยาเสพติดให้โทษและวัตถุออกฤทธิ์ ที่ให้สันนิษฐานไว้ก่อนว่ามีไว้ในครอบครองเพื่อเสพ เพื่อประกอบการพิจารณาให้โอกาสแก่ผู้เสพยาเสพติดที่ครอบครองยาเสพติด หรือวัตถุออกฤทธิ์ไว้เพื่อการเสพ โดยไม่ถือเป็นโทษความผิดร้ายแรง และพิจารณาให้รับการบําบัดรักษาแทน ทั้งนี้ ยาเสพติดให้โทษหรือวัตถุออกฤทธิ์แต่ละประเภทตามร่างกฎกระทรวงฉบับนี้เป็นไปตามที่รัฐมนตรีว่าการกระทรวงสาธารณสุข โดยการเสนอแนะของคณะกรรมการควบคุมยาเสพติดประกาศกําหนด ดังนี้
1.1 ชื่อยาเสพติดให้โทษ
(1) ประเภท 1 เช่น เฮโรอีน (heroin), เมทแอมเฟตามีน (methamphetamine หรือ methamfetamine), แอมเฟตามีน (amphetamine หรือ amfetamine) (ยาบ้า)
(2) ประเภท 2 เช่น โคคาอีน (cocaine), ฝิ่นยา (medicinal opium)
(3) ประเภท 5 เช่น พืชฝิ่น, เห็ดขี้ควายหรือพืชเห็ดขี้ควาย, สารสกัดจากทุกส่วนของพืชกัญชาหรือกัญชง
1.2 ชื่อวัตถุออกฤทธิ์
(1) ประเภท 1 เช่น คาทิโนน (cathinone), ไซโลซีน (psilocine หรือ psilotsin), ไซโลไซบีน (psilocybine)
(2) ประเภท 2 เช่น คีตามีน (ketamine), ซูโดอีเฟดรีน (pseudoephedrine), ไนตราซีแพม (nitrazepam)
2. การกําหนดปริมาณยาเสพติดให้โทษหรือวัตถุออกฤทธิ์ตามร่างกฎกระทรวงในข้อ 1. โดยอ้างอิงปริมาณตามกฎหมายเดิม กล่าวคือ กฎกระทรวงว่าด้วยการกําหนดลักษณะ ชนิด ประเภท และปริมาณยาเสพติดให้โทษ ตามกฎหมายว่าด้วยยาเสพติดให้โทษ พ.ศ. 2547 เป็นการกําหนดปริมาณยาเสพติดให้โทษสําหรับความผิดฐานเสพและมีไว้ในครอบครอง ความผิดฐานเสพและมีไว้ในครอบครองเพื่อจําหน่าย และความผิดฐานเสพและจําหน่ายซึ่งยาเสพติดให้โทษ และกฎกระทรวงกําหนดปริมาณวัตถุออกฤทธิ์ซึ่งสันนิษฐานว่าผลิต นําเข้า ส่งออก นําผ่านหรือมีไว้ในครอบครองเพื่อขาย พ.ศ. 2561 เป็นการกําหนดปริมาณวัตถุออกฤทธิ์ที่ให้สันนิษฐานไว้ก่อนว่าการผลิต นําเข้า ส่งออก นําผ่านหรือมีไว้ในครอบครองเพื่อขาย โดยกฎกระทรวงทั้ง 2 ฉบับดังกล่าวเป็นกฎหมายเดิมที่กําหนดปริมาณยาเสพติดให้โทษหรือวัตถุออกฤทธิ์ ซึ่งออกโดยอาศัยอํานาจตามความในพระราชบัญญัติยาเสพติดให้โทษ พ.ศ. 2522 และพระราชบัญญัติวัตถุออกฤทธิ์ต่อจิตและประสาท พ.ศ. 2559 ตามลําดับ และได้ถูกยกเลิกแล้วโดยพระราชบัญญัติให้ใช้ประมวลกฎหมายยาเสพติด พ.ศ. 2564 ดังนั้น หากเป็นการครอบครองซึ่งยาเสพติดให้โทษในประเภท 1 ประเภท 2 หรือประเภท 5 หรือวัตถุออกฤทธิ์ในประเภท 1 หรือประเภท 2 ในปริมาณตามที่กําหนดตามร่างกฎกระทรวงในเรื่องนี้ ให้สันนิษฐานไว้ก่อนว่ามีไว้ในครอบครองเพื่อเสพ
3. ร่างกฎกระทรวงในเรื่องนี้ได้ผ่านการพิจารณาจากคณะกรรมการอํานวยการและดําเนินการตามร่างพระราชบัญญัติให้ใช้ประมวลกฎหมายยาเสพติด พ.ศ. .... และร่างประมวลกฎหมายยาเสพติด และร่างพระราชบัญญัติวิธีพิจารณาคดียาเสพติด (ฉบับที่ ..) พ.ศ. .... และคณะกรรมการควบคุมยาเสพติด รวมทั้งได้รับฟังความคิดเห็นผ่านทางเว็บไซต์สํานักงานคณะกรรมการอาหารและยา (http://mnfda.fda.moph.go.th) และเว็บไซต์ สธ. (http://ncmc.moph.go.th) ระหว่างวันที่ 20 ตุลาคม 2564 – 4 พฤศจิกายน 2564 และรับฟังความคิดเห็นผ่านหนังสือแจ้งเวียนอิเล็กทรอนิกส์ระหว่างวันที่ 23 กันยายน 2564 – 4 พฤศจิกายน 2564 ทั้งนี้ สธ. ได้รวบรวมความคิดเห็นดังกล่าวเสนอคณะกรรมการอํานวยการและดําเนินการตามร่างพระราชบัญญัติให้ใช้ประมวลกฎหมายยาเสพติด พ.ศ. .... และร่างประมวลกฎหมายยาเสพติด และร่างพระราชบัญญัติวิธีพิจารณาคดียาเสพติด (ฉบับที่ ..) พ.ศ. .... เพื่อพิจารณาด้วยแล้ว
สาระสําคัญของร่างกฎกระทรวง
เป็นการกําหนดปริมาณยาเสพติดให้โทษในประเภท 1 ประเภท 2 หรือประเภท 5 หรือวัตถุออกฤทธิ์ในประเภท 1 หรือประเภท 2 เพื่อใช้ประกอบการพิจารณาให้โอกาสแก่ผู้เสพยาเสพติดที่ครอบครองยาเสพติดหรือวัตถุออกฤทธิ์ไว้เพื่อการเสพ โดยไม่ถือเป็นโทษความผิดร้ายแรงและพิจารณาให้รับการบําบัดรักษา อาทิ
ยาเสพติดให้โทษและวัตถุออกฤทธิ์
ปริมาณ
ยาเสพติดให้โทษ
1) ประเภท 1 เช่น
- เฮโรอีน (heroin)
- เมทแอมเฟตามีน (methamphetamine หรือ methamfetamine)
- แอมเฟตามีน (amphetamine หรือ amfetamine) (ยาบ้า)
2) ประเภท 2 เช่น
- โคคาอีน (cocaine)
- ฝิ่นยา (medicinal opium)
3) ประเภท 5
วัตถุออกฤทธิ์
1) ประเภท 1 เช่น
- คาทิโนน (cathinone)
- ไซโลซีน (psilocine หรือ psilotsin)
- ไซโลไซบีน (psilocybine)
2) ประเภท 2 เช่น
- คีตามีน (ketamine)
- ซูโดอีเฟดรีน (pseudoephedrine)
- ไนตราซีแพม (nitrazepam)
- มีน้ําหนักสุทธิไม่เกินสามร้อยมิลลิกรัม
- มีปริมาณไม่ถึงสิบห้าหน่วยการใช้ หรือมีน้ําหนักสุทธิไม่ถึงหนึ่งจุดห้ากรัม หรือคํานวณเป็นน้ําหนักสารบริสุทธิ์ไม่ถึงสามร้อยเจ็ดสิบห้ามิลลิกรัม
- มีปริมาณไม่ถึงสิบห้าหน่วยการใช้ หรือมีน้ําหนักสุทธิไม่ถึงหนึ่งจุดห้ากรัม
- มีน้ําหนักสุทธิไม่เกินหกร้อยมิลลิกรัม
- มีน้ําหนักสุทธิไม่เกินสิบห้ากรัม
- มีน้ําหนักสุทธิไม่เกินหนึ่งร้อยสามสิบห้ากรัม
- คํานวณเป็นสารบริสุทธิ์ไม่เกินศูนย์จุดห้ากรัม
- คํานวณเป็นสารบริสุทธิ์ไม่เกินศูนย์จุดหนึ่งกรัม
- คํานวณเป็นสารบริสุทธิ์ไม่เกินศูนย์จุดหนึ่งกรัม
- คํานวณเป็นสารบริสุทธิ์ไม่เกินศูนย์จุดห้ากรัม
- คํานวณเป็นสารบริสุทธิ์ไม่เกินห้ากรัม
- คํานวณเป็นสารบริสุทธิ์ไม่เกินศูนย์จุดสามกรัม
เศรษฐกิจ-สังคม
3. เรื่อง ขอทบทวนมติคณะรัฐมนตรีเมื่อวันที่ 29 มกราคม 2556 เรื่อง การดําเนินโครงการใด ๆ ของหน่วยงานของรัฐที่มีความจําเป็นจะต้องเข้าใช้ประโยชน์ในพื้นที่ป่า
คณะรัฐมนตรีมีมติเห็นชอบทบทวนมติคณะรัฐมนตรีเมื่อวันที่ 29 มกราคม 2556 เรื่อง การดําเนินโครงการใด ๆ ของหน่วยงานของรัฐที่มีความจําเป็นจะต้องเข้าใช้ประโยชน์ในพื้นที่ป่า ตามที่กระทรวงทรัพยากรธรรมชาติและสิ่งแวดล้อม (ทส.) เสนอ ดังนี้
จากเดิม
เป็น
“ในกรณีที่การดําเนินโครงการใด ๆ ของหน่วยงานของรัฐ มีความจําเป็นต้องเข้าใช้ประโยชน์ในพื้นที่ป่า และจะต้องมีการปลูกป่าทดแทนเพื่อการอนุรักษ์หรือรักษาสภาพแวดล้อมของพื้นที่ด้วย ให้สํานักงบประมาณ (สงป.) พิจารณาจัดสรร/อนุมัติงบประมาณเพื่อเป็นค่าใช้จ่ายในการปลูกป่าทดแทนให้กับหน่วยงานของรัฐเจ้าของโครงการหรือหน่วยงานของรัฐที่เป็นผู้ดําเนินการปลูกป่าตามเงื่อนไขและหลักเกณฑ์ที่คณะกรรมการสิ่งแวดล้อมแห่งชาติ (กก.วล.) กําหนด โดยถือเป็นค่าใช้จ่ายส่วนหนึ่งของโครงการนั้น ๆ ด้วย”
“ในกรณีการดําเนินโครงการใด ๆ ของหน่วยงานของรัฐมีความจําเป็นต้องเข้าใช้ประโยชน์ในพื้นที่ป่าและจะต้องมีการปลูกป่าทดแทนเพื่อการอนุรักษ์หรือรักษาสภาพแวดล้อมของพื้นที่ด้วย ให้ สงป. พิจารณาจัดสรร/อนุมัติงบประมาณเพื่อเป็นค่าใช้จ่ายในการปลูกป่าทดแทนให้กับหน่วยงานของรัฐเจ้าของโครงการหรือหน่วยงานของรัฐเป็นผู้ดําเนินการปลูกป่าตามเงื่อนไขและหลักเกณฑ์ที่ กก.วล. กําหนดโดยถือเป็นค่าใช้จ่ายส่วนหนึ่งของโครงการนั้น ๆ ด้วย โดยยกเว้นหน่วยงานของรัฐ หรือโครงการบางประเภทที่ไม่ต้องจัดสรรงบประมาณค่าปลูกป่าทดแทน ดังนี้
(1) โครงการเพื่อสร้างศาสนสถานและสถานที่ประกอบกิจกรรมทางศาสนา
(2) โครงการที่มีวัตถุประสงค์เป็นไปเพื่อการอนุรักษ์ ฟื้นฟูระบบนิเวศป่าไม้ ทรัพยากรธรรมชาติและสิ่งแวดล้อม
(3) โครงการเพื่อการจัดที่ดินที่ได้รับความเห็นชอบจากคณะรัฐมนตรี
(4) โครงการที่เข้าใช้พื้นที่ป่าก่อนได้รับอนุญาตตามมติคณะรัฐมนตรีเมื่อวันที่ 23 มิถุนายน 2563 (เรื่อง การเข้าทําประโยชน์ในพื้นที่ป่าไม้ และขอผ่อนผันตามมติคณะรัฐมนตรีเมื่อวันที่ 8 กรกฎาคม 2523 ในกรณีที่ปรากฏว่ายังมีส่วนราชการใดเข้าทําประโยชน์ในพื้นที่ป่าไม้ก่อนได้รับอนุญาต) และมติคณะรัฐมนตรีเมื่อวันที่ 11 พฤษภาคม 2564 (เรื่อง ขอขยายเวลาในการยื่นคําขออนุญาตเข้าทําประโยชน์ในพื้นที่ป่าไม้ตามมติคณะรัฐมนตรีเมื่อวันที่ 23 มิถุนายน 2563)”
สาระสําคัญของเรื่อง
ทส. รายงานว่า
1. กรมป่าไม้ได้มีการประชุมหารือร่วมกับหน่วยงานที่เกี่ยวข้อง เรื่อง การกําหนดเงื่อนไขและหลักเกณฑ์การปลูกป่าทดแทนตามมติคณะรัฐมนตรีเมื่อวันที่ 29 มกราคม 2556 จํานวน 2 ครั้ง ซึ่งที่ประชุมมีมติเห็นควรให้มีการกําหนดเงื่อนไข และหลักเกณฑ์การปลูกป่าทดแทนตามมติคณะรัฐมนตรีเมื่อวันที่ 29 มกราคม 2556 โดยมีการกําหนด ดังนี้
1.1 ค่าปลูกป่าทดแทน ซึ่งหน่วยงานของรัฐจะต้องจัดสรรงบประมาณโดยถือเป็นค่าใช้จ่ายส่วนหนึ่งของโครงการ โดยพิจารณาตามการจําแนกเขตการใช้ประโยชน์ทรัพยากรและที่ดินป่าไม้ในพื้นที่ (1) ป่าสงวนแห่งชาติ (2) ป่าตามมาตรา 4 (1) แห่งพระราชบัญญัติป่าไม้ พุทธศักราช 2484 (3) ป่าที่คณะรัฐมนตรีมีมติให้รักษาไว้เป็นสมบัติของชาติ (ป่าไม้ถาวร) และ (4) พื้นที่กําหนดเขตคุณภาพลุ่มน้ําตามมติคณะรัฐมนตรี
1.2 หน่วยงานของรัฐ หรือโครงการบางประเภทที่ไม่ต้องจัดสรรงบประมาณค่าปลูกป่าทดแทนตามมติคณะรัฐมนตรีดังกล่าว
2. กก.วล. ในการประชุม ครั้งที่ 4/2564 เมื่อวันที่ 15 กันยายน 2564 ได้มีมติเห็นชอบกับการกําหนดเงื่อนไข หลักเกณฑ์ การปลูกป่าทดแทน ตามมติคณะรัฐมนตรีเมื่อวันที่ 29 มกราคม 2556 ตามที่ ทส. เสนอ และมอบหมายให้ ทส. โดยกรมป่าไม้นําเสนอคณะรัฐมนตรีต่อไป ซึ่งการกําหนดเงื่อนไขและหลักเกณฑ์ฯ มีสาระสําคัญสรุปได้ ดังนี้
2.1 กําหนดเงื่อนไขการปลูกป่าทดแทน ซึ่งหน่วยงานของรัฐที่ได้รับอนุญาตให้เข้าใช้พื้นที่จากกรมป่าไม้จะต้องจัดสรรงบประมาณ โดยถือเป็นค่าใช้จ่ายส่วนหนึ่งของโครงการ โดยพิจารณาตามการจําแนกเขตการใช้ประโยชน์ทรัพยากรและที่ดินป่าไม้ในพื้นที่ (1) ป่าสงวนแห่งชาติ (2) ป่าตามมาตรา 4 (1) แห่งพระราชบัญญัติป่าไม้ พุทธศักราช 2484 (3) ป่าที่คณะรัฐมนตรีมีมติให้รักษาไว้เป็นสมบัติของชาติ (ป่าไม้ถาวร) และ (4) พื้นที่กําหนดเขตคุณภาพลุ่มน้ําตามมติคณะรัฐมนตรี ดังนี้
ประเภทพื้นที่
จํานวนการปลูกป่าทดแทน
กลุ่มที่ 1 คือ
(1) ในเขตพื้นที่เขตป่าเพื่อเกษตรกรรม (โซน A) เขตพื้นที่ป่าเศรษฐกิจ (โซน E)
(2) ป่าตามมาตรา 4 (1) แห่งพระราชบัญญัติป่าไม้ พุทธศักราช 2484
(3) ป่าที่คณะรัฐมนตรีมีมติให้รักษาไว้เป็นสมบัติของชาติ (ป่าไม้ถาวร)
1 เท่าของพื้นที่ที่ได้รับอนุญาต
กลุ่มที่ 2 คือ ในเขตพื้นที่ป่าที่จําแนกไว้เป็นป่าเพื่อการอนุรักษ์เพิ่มเติม (โซน C)
2 เท่าของพื้นที่ที่ได้รับอนุญาต (เนื่องจากโซน C มีมาตรการห้ามมิให้มีการเปลี่ยนแปลงพื้นที่ไปใช้ประโยชน์ในรูปแบบอื่น)
กลุ่มที่ 3 คือ ในเขตพื้นที่ป่าที่จําแนกไว้เป็นป่าเพื่อการอนุรักษ์เพิ่มเติม (โซน C) และอยู่ในเขตกําหนดชั้นคุณภาพพื้นที่ลุ่มน้ํา ชั้นที่ 1 เอ หรือ 1 บี
3 เท่าของพื้นที่ที่ได้รับอนุญาต
โดยมีอัตราค่าปลูกป่าและบํารุงป่าที่กรมป่าไม้กําหนดตาม สงป. ปัจจุบันมีอัตราค่าปลูกป่าและบํารุงป่า จนครบอายุ 10 ปี เป็นเงินอัตราไร่ละ 10,960 บาท แบ่งเป็น
ระยะเวลา
อัตราต่อไร่ต่อปี (บาท)
รวม (บาท)
- งานปลูกป่า (อายุ 1 ปี)
3,900 (1 ปี)